Ekstra stadions vir amptelike Mandela-gedenkdiensENB-stadion Die hoofgedenkdiens sal by die ENB-stadion in Soweto gehou word. Die diens sal regstreeks by die Ellis Park-, Orlando- en Dobsonville-stadions uitgesaai word. Die diens is geskeduleer om 11:00 Dinsdagoggend te begin. “Die regering het gratis openbare vervoer en parkeer-en-ry-geriewe gereël om roubeklaers te akkommodeer en te verseker dat hulle betyds by die stadions aankom,” het die Stad Johannesburg in ŉ verklaring gesê. Die Stad het gewaarsku dat geen motors naby die ENB-stadion toegelaat sal word nie en dat paaie rondom die stadion van middernag Maandag gesluit sal wees.